Document ID: /roh_data/filtered/fineweb-2-filterrobots_roh.jsonl.gz/55027

Uffants confidads duain avair in pled en chapitel cura ch'i va per plazzar els ordaifer lur famiglia. Quai pretenda la Conferenza dals directurs chantunals dals affars socials e la Conferenza da las autoritads per la protecziun da l'uffant e da creschids. Suenter ina fasa d'evaluaziun han ells formulà en total 42 recumandaziuns.
Ils chantuns duain procurar ch'il bainstar dals uffants e giuvenils stettia en il center avant, durant e suenter ch'els èn plazzads tar autras famiglias. Tar in terz dals plazzaments capitian ils plazzaments betg en enclegientscha, mabain sajan ordinadas da las autoritads.